Fra 1825 til 1860 var han fogd i Toten fogderi. De første åra bodde han på garden Mellom-Rustad, men i 1832 fikk han kjøpt sin forgjenger Børge Johan Schultz' eiendom, Breili. Her skal det ha vært et gjestfritt hus, og barnebarnet Jens Raabe skildrer i boka det muntre selskapslivet på garden. Som fogd var han svært godt likt, og etter at han gikk av, fikk han som hedersgave fra fogderiets innbyggere en kostbar frokostoppsats i sølv.